Here is a page extracted from Wikipedia that may contain CSS, HTML, and a lot of unformatted text.

Title: Auksuodė
Content: Auksuodė (aba Auksūdīs, ist. šaltiniūs – Auxudī) ī kaims Mažeikiu rajuonė, Laižūvos seniūnijuo, 15 km ī šiaurės rītus nu Mažeikiu. 2001 metās bova 400 gīventuoju.

Istuorėjė 
Istuoriniūs šaltiniūs pamėnavuota 1661 m. Vėikšniū seniūnėjės invėntoriou, katram ī nuruodomi 3 dūmā (kėimā). Kėtam tous patės seniūnėjės 1775 metu duokomėntė jau sorašītė 29 kėimā, katrėi prīvaliejė i Vėikšniū dvara atvežtė 20 šėina vežėmū, sumuokietė 1120 činša. Tam patiam duokomėntė pamėnavuota, ka Auksuodie ī dvė karčiamė, katrėdvė prigola Zelmā.

1902 m. Auksuodie bova 645 gīventuojē, 1923 m. – 108 ūkē, katrūs gīvena 693 žmuonės. 1959 m kaimė bova 496, 1979 m. – 496 gīventuojē. Nu 1934 m. vēkė pradėnė muokīkla. Šiou čieso īr medecėnas ponkts, bėbliuoteka.

Pavadėnėma kėlėms 
Šaknės auk – kėlos nug žuodžē auka, aukuotė, vuo dėmou sūd, rasiet, ī bendra prīgėmėma kap ė sūduva, katros rēšk „klompīnė raistė“, „okės“, „garmalā“. Vėitas žmoniū pavadėnėms kėldėnams ėš auksa varda.

Mažeikiu rajuona gīvenvėitės